Валерый ГапееўЯкімі б пераканаўчымі ні былі заўвагі крытыкаў, што “такіх дзяцей няма”, я буду ўсміхацца ў адказ. Дзеці розныя! Не сфарміраваны яшчэ ўнутраны свет, адсутнасць таго самага стрыжня жыццёвага вопыту робяць іх падобнымі на ваду, якая прымае форму сасуда. Іх вонкавы свет ― люстэрка традыцый, навязаных правілаў, існуючых нормаў асяродку ўвогуле.Жанна Капуста мае рацыю, выказаўшы меркаванне, што аўтар удзельнічае ў дыялогах маладых недзе на форумах. На адным з форумаў я вучыўся стварэнню сайтаў, працы ў Сетцы, дызайну ды іншаму. Трэба сказаць, што атмасфера на форуме была вельмі інтэлігентная, дзякуючы адміну ― 25-гадовай жанчыне. То і размовы былі шчырыя. Свайго ўзросту я не хаваў, але: “У Інтэрнеце ўзросту няма!”. Мяне вучылі азам работы ў Сеціве ...15-гадовыя падлеткі.